ינקובה מינטה

ינקובה מינטה מואט (באנגלית: Yankuba Minteh Moat; נולד ב-22 ביולי 2004 בגמביה) הוא כדורגלן גמביאני המשחק בעמדת קשר הכנף בקבוצת פיינורד מליגת העל ההולנדית, בהשאלה מניוקאסל יונייטד, ובנבחרת גמביה.

קריירת מועדונים 
מינטה גדל במחלקות הנוער של סטיב ביקו ואודנסה בולקלוב. בעונת  ערך 17 הופעות ליגה במדי הקבוצה הבוגרת של אודנסה בולקלוב במסגרת ליגת העל הדנית, בהן הבקיע ארבעה שערים.

ב-12 ביוני 2023 חתם מינטה בניוקאסל יונייטד מהפרמייר ליג, והושאל לפיינורד מליגת העל ההולנדית למשך עונת 2023/2024. ב-4 באוגוסט ערך את הופעת הבכורה שלו במועדון, בהפסד 1-0 לפ.ס.וו. איינדהובן במסגרת הסופר קאפ ההולנדי. ב-13 באוגוסט ערך את הופעת הבכורה שלו בליגה, בתיקו 0-0 נגד פורטונה סיטארד במסגרת המחזור הראשון. ב-3 בספטמבר הבקיע את שער הבכורה שלו במועדון, בניצחון 5-1 על אוטרכט במסגרת המחזור הרביעי בליגה.

קריירה בינלאומית 
ב-10 בספטמבר 2023 ערך מינטה את הופעת הבכורה שלו בנבחרת גמביה, בתיקו 2-2 נגד נבחרת הרפובליקה של קוגנו במסגרת מוקדמות גביע אפריקה לאומות 2023. במשחק זה הבקיע את שער הבכורה שלו בנבחרת.

קישורים חיצוניים

הערות שוליים 

כדורגלנים גמביאנים
קשרי כדורגל גמביאנים
כדורגלני אודנסה בולקלוב
כדורגלני ניוקאסל יונייטד
כדורגלני פיינורד
כדורגלני נבחרת גמביה
ספורטאים זרים בדנמרק
ספורטאים זרים באנגליה
ספורטאים זרים בהולנד
גמביאנים שנולדו ב-2004